# METSAMATERJALI MÜÜGILEPING nr 3-3.6.1/2025/33

# /kuupäev vastavalt hilisemale digitaalallkirja kuupäevale/

**Müüja andmed**

|  |  |  |
| --- | --- | --- |
| Riigimetsa Majandamise Keskus (RMK) | Registrikood 70004459  Mõisa/3, Sagadi küla, Haljala vald 45403 Lääne-Viru maakond | Tel 676 7500  [www.rmk.ee](http://www.rmk.ee) |
| Esindaja | RMK turustusspetsialist Mart Enel | Mob 5263392  [mart.enel@rmk.ee](mailto:mart.enel@rmk.ee) |
| Esindusõigus tuleneb (volitamise alus): RMK juhatuse liikme 16. jaanuar 2025 käskkiri 1-5/7 | | |

**Ostja andmed**

|  |  |  |
| --- | --- | --- |
| Enefit Power AS | Registrikood 10579981  Keskterritooriumi/1, Auvere küla, Narva-Jõesuu linn, Ida-Viru maakond, 40107 | Tel +372 53 42 04 16  e-post: [biomass@energia.ee](mailto:biomass@energia.ee) |
| Esindaja | Eesti Energia Aktsiaseltsi biokütuse kauplejat **Andres Urbas** |  |
| Esindusõigus tuleneb (volitamise alus): Juhatuse liikme volitus 18.12.2024 nr NJ-JUH-5/101 | | |

**1. Metsamaterjali müügilepingu tüüp, müüdav Metsamaterjal ja hind**

**1.1.** Käesolev leping on sõlmitud Vabariigi Valitsuse 4. jaanuari 2007. a määruse nr 1 § 5 kohaselt läbiviidud avaliku enampakkumise võitnud isikuga.

**1.2.** Müüja müüb ja Ostja ostab riigimetsas raiutud Metsamaterjali, mille kogus, sortiment, asukoht, hind ja kvaliteet on sätestatud alljärgnevalt:

|  |  |  |
| --- | --- | --- |
| Sortiment, kogus ja asukoht: | Kvaliteet: | Hind: |
| **Vastavalt lisale nr 1 “Tarnegraafik”** | **Vastavalt lisale 2 “Kvaliteedinõuded”** | **Vastavalt lisale 3 “Hinnakokkulepe”** |

**2. Metsamaterjali üleandmine, mõõtmine ja kvaliteedi hindamine.**

**2.1.** Metsamaterjali üleandmise Tarnetingimus (Incoterms 2020) ja Tarnekoht, sealhulgas Metsamaterjali valduse Ostjale üleandmise koht, on kokku lepitud Lepingu lisaga 1 „**Tarnegraafik“**.

**2.2.** Müüja on kohustatud omal kulul ise või volitatud vedaja abiga laadima Metsamaterjali Müüja laos metsaveoautodele ning vedama Ostja Lattu. Müüja vormistab Metsamaterjali vedamise elektroonilise dokumendi (edaspidi: **e-Veoseleht**), näidates selles ära vedamiseks antud Metsamaterjali koguse Kuupmeetrites. E-Veoselehed asuvad elektroonilise veoselehe infosüsteemis (EVR). Ostja e-Veoseleht süsteemiga mitteliitumisel tasub Ostja Müüjale e-veoselehe kulu hinnakirja alusel.

**2.3.** Ostja mõõdab tarnitud Metsamaterjali koguse ja hindab selle kvaliteeti Metsamaterjali koorma saabumise päeval Ostja Lattu. Vastavate toimingute juures võib viibida Müüja esindaja. Metsamaterjali koguse mõõtmine ja kvaliteedi hindamine teostatakse vastavalt RMK virnmaterjalide standardis (avaldatud [www.rmk.ee](http://www.rmk.ee)) esitatud juhtnööridele.

**2.4.** Kui Metsamaterjali kvaliteedi hindamisel selgub, et rohkem kui 10% (kümme protsenti) tarnitud Metsamaterjalist ei vasta Kvaliteedinõuetele, on Ostjal õigus keelduda vastava tarnitud Metsamaterjali koorma vastuvõtmisest ja kohustus sellest viivitamatult teavitada Müüja esindajat. Ostja hilisemad pretensioonid ei ole aluseks tarnitud Metsamaterjali kvaliteedinõuetele vastavuse vaidlustamisel.

**2.5.** Ostja määrab koormapaki mõõdud, virnatäiuse koefitsiendi ja praagimahu rikete lõikes ja edastab mõõtmisandmed Müüjale 1 (ühe) tööpäeva jooksul peale Metsamaterjali koorma saabumist Ostja lattu.

**2.6.** Kui Müüja peale Ostja mõõtmistulemuste teadasaamist ei teavita Ostjat mõõtmistulemustega mittenõustumisest kirjalikult 3 (kolme) Päeva jooksul, loetakse mõõtmistulemused Poolte vahel kooskõlastatuks ning see võetakse aluseks edaspidistele toimingutele seoses selle objektiks oleva Metsamaterjaliga, sealhulgas eelnimetatud Metsamaterjali eest tasumisel. Müüja hilisemad pretensioonid ei ole aluseks Mõõtmisraporti vaidlustamisel.

**2.7.** Metsamaterjali koguse maht müügitehingu vormistamisel esitatakse täpsusega kuni kolmanda kohani peale koma kui pole kokku lepitud teisiti. Müüja koostab ja saadab OstjaleMetsamaterjali eest tasumiseks arve vähemalt kord nädalas kui pole kokku lepitud teisiti. Arve koostamisele võib eelneda Metsamaterjali üleandmise-vastuvõtmise akti koostamine ja teisele Poolele edastamine juhul, kui see on vajalik Metsamaterjali laoarvestuse pidamiseks. Sõltumata eeltoodust Metsamaterjali üleandmise-vastuvõtmise akte ei allkirjastata.

**3. Vaidluste lahendamine**

**3.1.** Ostjal on õigus esitada Müüjale nõue Müüja lähetatud koorma kvaliteedi ja koguse kohta. Nõude lahendamise tingimuseks on sellest Müüja kohene teavitamine ja nõudealuse koorma eraldi ladustamine. Esitatud nõue lahendatakse Metsamaterjali koguse mõõtmise ja/või kvaliteedi hindamisega Poolte esindajate osavõtul ja Metsamaterjali üleandmise-vastuvõtmise akti aluseks on Poolte esindajate osavõtul saadud tulemus. Juhul kui Müüja tegevuse või tegevusetuse tõttu ei ole võimalik mõõtmist läbi viia 7 Päeva jooksul peale nõude esitamist, lõpeb Ostja kohustus nõudealuse koorma ladustamiseks ja Ostjal on õigus viia mõõtmine ja kvaliteedi hindamine läbi ühepoolselt ning antud tulemus on Metsamaterjali üleandmise-vastuvõtmise akti koostamise aluseks.

**3.2.** Metsamaterjali mõõtmistulemuste kontrollimiseks on Pooltel õigus teostada kontrollmõõtmisi, teatades sellistest toimingutest teisele Poolele koheselt pärast tarnitud Metsamaterjali koguse mõõtmisandmete selgumist. Kui RMK puidukontrollmõõtja poolt eelnevalt nott-haaval mõõdetud ja Ostja poolt vastuvõtmisel mõõdetud puidu koguse mõõtmistulemuse vahe ei ületa +/- nelja protsenti puidukontrollmõõtja poolt eelnevalt mõõdetud puidu kogusest, puudub Poolel õigus teisele Poolele vastava koguse mõõtmistulemuse kohta pretensiooni esitada. Kui eelnev nott-haaval mõõtmine on teostatud erapooletu mõõtja poolt, kohustuvad Pooled vastava koguse mõõtmistulemuse võtma Metsamaterjali üleandmise-vastuvõtmise akti koostamise aluseks. Pooled aktsepteerivad erapooletu mõõtjana VMF Estonia OÜ või samaväärse sõltumatu mõõtja töötajaid. Müüja volitatud esindajateks on täiendavalt töötõendi alusel RMK puidukontrollmõõtjad.

* 1. Pooled lepivad lepingu täitmisega seotud kontaktandmed kokku peale lepingu sõlmimist 5 päeva jooksul edastades need poole esindaja e-posti aadressile. Poolte kontaktandmete muutumisel on vastav pool kohustatud teavitama teist poolt viivitamatult.

**4. Arvelduste kord, Maksetähtaeg ja Krediidilimiit**

**4.1.** Metsamaterjali müügilepinguga seonduvad arveldused tehakse Tüüptingimuste punktis 5 sätestatud tingimustel.

|  |  |
| --- | --- |
| **4.2. Maksetähtaeg**  (Tüüptingimuste art. 5) | **4.3. Krediidilimiit**  (Tüüptingimuste p. 6.5) |
| 30 (kolmkümmend) päeva | Tagatisele vastavas summas |

**4.4.** Müüja esitab arved Metsamaterjali eest elektrooniliselt e-postiga aadressile: [enefitpower@e-arvetekeskus.eu](mailto:enefitpower@e-arvetekeskus.eu) ja [biomass@energia.ee](mailto:biomass@energia.ee) .

Arved esitatakse Mõõtmisraportite alusel hiljemalt üks kord nädalas.

**5. Lepingu kehtivus**

**5.1.** Käesolev Leping jõustub selle allakirjutamisel või hilisema digitaalallkirja kuupäeval.

|  |  |  |  |
| --- | --- | --- | --- |
| **5.2. Leping kehtib alates** | viimase digitaalallkirja kuupäevast | **5.3. Leping kehtib kuni** | 31.12.2025 |

**6. Tüüptingimused Metsamaterjali müügilepingu osana ja Poolte täielik kokkulepe**

**6.1.** Käesolevas Metsamaterjali müügilepingus reguleerimata küsimuste osas rakendatakse Riigimetsa Majandamise Keskuse Metsamaterjali müügilepingu Tüüptingimusi (avaldatud [www.rmk.ee](http://www.rmk.ee)). Ostja kinnitab käesolevaga oma allkirjaga, et on nimetatud Tüüptingimustega tutvunud ning nende sisust teadlik. Müüjal on õigus Tüüptingimusi ühepoolselt muuta Tüüptingimustega ettenähtud viisil. Käesolev Metsamaterjali müügileping koos lisade ja Tüüptingimustega sisaldab endas Poolte täieliku kokkuleppe ja sisaldab kõiki lepingus Metsamaterjali müüki puudutavaid tingimusi, milles Pooled on soovinud kokku leppida.

**7. Lõppsätted**

**7.1.** Kõik Lepingu muudatused jõustuvad pärast nende allakirjutamist mõlema Poole poolt allakirjutamise hetkest või Poolte poolt kirjalikult määratud tähtajal.

**7.2.** Lepinguga seonduvaid eriarvamusi ja vaidlusi lahendavad Pooled eelkõige läbirääkimiste teel. Kui Lepingust tulenevaid vaidlusi ei õnnestu lahendada Poolte läbirääkimistega, lahendatakse vaidlus kostja elu- või asukohajärgses kohtus.

**7.3.** Lepingu sõlmimisel on Lepingul järgmised lisad 1-3:

Lisa 1 “Tarnegraafik”;

Lisa 2 “Metsamaterjali kvaliteedinõuded”;

Lisa 3 “Hinnakokkulepe”.

**7.4**. Käesolev Leping koos Lisadega moodustab ühtse ja tervikliku Lepingu, mis asendab kõiki samade Poolte vahel varem sama Lepinguobjekti suhtes sõlmitud mis tahes suulisi või kirjalikke kokkuleppeid.

**8. Poolte andmed ja allkirjad**

**Müüja Ostja**

(allkirjastatud digitaalselt) (allkirjastatud digitaalselt)

|  |  |
| --- | --- |
| Mart Enel | Andres Urbas |